Kolonija del Sakramentas

Kolonija del Sakramentas arba Kolonija () – Urugvajaus uostamiestis, Kolonijos departamento centras, seniausia europiečių gyvenvietė Urugvajaus teritorijoje. Įsikūręs prie La Platos, 177 km į vakarus nuo Montevidėjo.

Miesto įžymybės – kolonijinio laikotarpio statiniai, muziejus (keraminių plytelių ir kt.), tvirtovė (keturios bastėjos), nedidelis senamiestis (UNESCO saugomas istorinis kvartalas). Kolonijos senamiestis pasižymi laisvu išplanavimu, o ne įprasta „gardelės“ schema, kurią savo kolonijose taikė ispanai. Išlikęs siaurų grįstų gatvelių tinklas, įtvirtinimai, vyrauja vienaaukščiai statiniai.Historic Quarter of the City of Colonia del Sacramento, UNESCO

Keltų linija „Buquebus“ jungia Koloniją ir kitame La Platos krante esantį Buenos Airių miestą. Yra oro uostas.

Maisto (vaisių ir daržovių perdirbimo, pieno, žuvų) pramonė. Intensyviosios gyvulininkystės (veisiama galvijai, avys), javų, vynmedžių, daržovių auginimo regiono prekybos centras. Turizmas, pajūrio kurortas.

 Istorija 

Kolonija yra vienintelis La Platos regione portugalų įkurtas Nova Colonia do Sacramento miestas (portugalas Manuelis de Lobas, 1680 m.). Miestas kelis kartus perėjo į ispanų rankas ir grįždavo portugalams, kol galop šioje teritorijoje įsitvirtino ispanai.

 Sportas 
 Plaza Colonia – futbolo klubas; rungtyniavo stipriausiame šalies futbolo divizione (Primera División).Plaza Colonia pagal SOCCERWAY
 Namų rungtynes žaidė Chuano Gasparo Prandžio vardo stadione (), talpinačiame 4,5 tūkst. žiūrovų.Clausura: El partido entre Plaza Colonia y Peñarol podría no disputarse en el Prandi

 Išnašos 

 Nuorodos 
 Miesto aprašymas (ispanų kalba) 
 Tours in Colonia 
 Hotels in Colonia 

Kategorija:Urugvajaus miestai